b'\n_START_ARTICLE_\nBelitung\n_START_PARAGRAPH_\nBelitung, tidligere ogs\xc3\xa5 kendt som Billiton, er en \xc3\xb8 hvor Javahavet og det Sydkinesiske Hav m\xc3\xb8des, n\xc3\xa6r \xc3\xb8stkysten af \xc3\xb8en Sumatra i Indonesien. \xc3\x98en er del af provinsen Bangka-Belitung som blev oprettet ved udskillelse fra Sydsumatra i 2000. \xc3\x98en er p\xc3\xa5 ca. 4800 km\xc2\xb2._NEWLINE_Sundet mellem Belitung og Bangka hedder Gasparstr\xc3\xa6det._NEWLINE_Hovederhvervet er peber- og tinproduktion._NEWLINE_Vigtigste by er Tanjung Pandan med 62.400 indbyggere (beregning, 2005). Hele \xc3\xb8en har cirka 200.000 indbyggere.'